Fem danske verdensmestre – henholdsvis to fra GOG og tre fra hjemmeholdet Aalborg Håndbold – var at finde på banen i Gigantium lørdag eftermiddag. Flere af spillerne har kæmpet om det internationale guld i januar, og nu var tiden igen kommet til at kæmpe om guldet i den danske håndboldliga. Før dagens kamp lå de to hold side om side med 31 point i ligaen, og det var derfor en meget vigtig kamp, hvor Aalborg Håndbold manglede den helt store stjerne Mikkel Hansen. I sidste ende kunne sidste års sølvvindere trække sig sejrrigt ud af opgøret mod de senere års finalerivaler fra Fyn, hvor cifrene lød på 30-26 til hjemmeholdet, og dermed indtager Aalborg Håndbold førstepladsen alene. Fansene var helt klar til at tage imod deres helte ovenpå VM-sejren: Tæt topkamp Det hører til sjældenhederne, at spillere på det gæstende hold får så stor hyldest i Sparekassen Danmark Arena i Aalborg som tilfældet i dag før kampen mellem Danmarks to bedste mandskaber Aalborg Håndbold og GOG. Der var nemlig blomster og stående bifald til de nykårede danske verdensmestre, hvoraf de to kom fra GOG - kæmpe bifald til Lukas Jørgensen og Simon Pytlick - men det var ingenting, i forhold til da Aalborg Håndbolds tre spillere på VM holdet blev nævnt. Da var det, som om taget løftede sig sig i arenaen, og de 5000 tilskuere hyldede Mads Hoxer, Henrik Møllgaard og Mikkel Hansen med flere minutters bifald. Flot gestus fra en stopfyldt arena. Men så var det også slut med venligheden, nu gjaldt det topkampen i herreligaen, hvor de to hold ligger i toppen med samme pointtal 31 - så en meget vigtig kamp for begge hold. Og det var, som om VM-landsholdets nye stjernespiller Simon Pytlick fortsatte, hvor han slap ved VM - ved stillingen 4-4 havde Simon Pytlick scoret 3 mål. Mikkel Hansen blev som ventet ikke klar til dagens topkamp, men sad med på bænken hele kampen. Han var stærk savnet, især på straffekast, hvor Hansen plejer at være en usvigelig sikker skytte I dag brændte først Sebastian Barthold og Andreas Flodmann, så Mads Hoxer fik i to forsøg scoret i stedet. Hjemmeholdet fik efterhånden styr på Pytlick og igen var Henrik Møllgaard stærk spillende i forsvaret, og det blev endda til scoring i første halvleg, som Aalborg Håndbold vandt 15-13. Stefan Madsen mener, at sejren var fuldt fortjent: Anden halvleg startede som første med mål fra Simon Pytlick, men så overtog hjemmeholdet igen arenaen, og på et tidspunkt var Aalborg foran 20-16 blandt andet på stærkt spil fra Aron Palmarsson, der stods mindre skade hamrede boldene ind og var stærkt medvirkende til hjemmeholdets sejr. Og så m man endelig ikke glemme veteranen Henrik Møllgaard - ikke nok med han var stærk spillende i forsvaret - ved stillingen 26-25 til Aalborg rejste veteranen sig fra bænken og gik på banen og scorede et enormt vigtig mål på straffekast, Også en anden VM-spiller Mads Hoxer fik sat et par vigtige mål i kassen, mens Mikkel Hansen jublede med fra bænken, og så kunne Aalborg Håndbold trække fra og vandt til kæmpe jubelbrøl fra tilskuerne med 30-26. Hør interview med Henrik Møllgaard efter kampen: Champions League-opgør venter næste gang Det var godt til aalborgenserne at få tanket selvtillid, inden truppens næste opgør, hvor ungarske Pick Szeged venter i Champions League. Her går det modsat i den danske liga knapt så godt for Stefan Madsens tropper, som med fire kampe tilbage ligger på sjette pladsen i gruppen. Det betyder, at Aalborg Håndbold lige akkurat, som det ser ud nu, ligger til at gå videre i den prestigefyldte turnering. Det er på torsdag klokken 18.45, at det går løs endnu engang i Gigantium.
Efter at have kæmpet side om side i januar var det nu tid for flere af spillerne i topopgøret mellem Aalborg Håndbold og GOG at lægge venskabet væk igen for en stund.